b"\n_START_ARTICLE_\nECHA 1909\n_START_SECTION_\nRedna sezona\n_START_PARAGRAPH_\nPri Wanderersih se je Cecil Blatchford upokojil, Bruce Stuart pa je od\xc5\xa1el k Ottawi. Pri\xc5\xa1li so Joe Hall, Harry Smith, Jimmy Gardner in Steve Vair. Wanderersi so bili blizu svojim tekmecem Ottawi, saj so sezono kon\xc4\x8dali z 9 zmagami in 3 porazi._NEWLINE_Pri Ottawi sta se upokojila Harvey Pulford in Alf Smith, Tom Phillips pa je od\xc5\xa1el. Nadomestili so jih Edgar Dey, Billy Gilmour in Albert 'Dubby' Kerr iz mo\xc5\xa1tva Toronto Professionals. Alf Smith je vzpostavil mo\xc5\xa1tvo Ottawa Senators znotraj lige Federal Hockey League._NEWLINE_Shamrocksi so se okrepili s Harryjem Hylandom, Quebecu pa se je pridru\xc5\xbeil Joe Malone._NEWLINE_Ottawa je pred sezono 2. januarja v Torontu igrala ekshibicijsko tekmo z mo\xc5\xa1tvom Toronto Professionals. Izgubila je s 5-4.  En teden kasneje se je Dubby Kerr \xc5\xbee pridru\xc5\xbeil Ottawi._NEWLINE_25. januarja so Wanderersi igrali ekshibicijsko tekmo v Cobaltu proti mo\xc5\xa1tvu Cobalt Silver Kings. Na svojo zmago so stavili 500 $, a so izgubili 4-6.  Po tekmi je Harry Smith zapustil Wandererse in se pridru\xc5\xbeil mo\xc5\xa1tvu Haileybury Comets v ligi Timiskaming Professional Hockey LeagueTPHL.\n_START_SECTION_\nVrhunci\n_START_PARAGRAPH_\nNadaljevalo se je rivalstvo med Ottawo in Wanderersi. 6. januarja so zmagali Wanderersi 7-6 po podalj\xc5\xa1ku, Harry Smith je zabil 4 zadetke proti svojemu biv\xc5\xa1emu mo\xc5\xa1tvu. Naslednjo tekmo v Ottawi je dobila Ottawa 5-4, v Montrealu je nato pred 8000 navija\xc4\x8di zopet zmagala Ottawa z 9-8. Ottawa je sezono kon\xc4\x8dala z zmago 8-3 na doma\xc4\x8dem ledu in s tem osvojila zvezdico._NEWLINE_Hokejist Ottawe Marty Walsh je postal vodilni strelec lige z 38 zadetki. V povpre\xc4\x8dju je Ottawa zadevala skoraj 10 golov na tekmo.\n_START_SECTION_\nPosezonska ekshibicijska tekma\n_START_PARAGRAPH_\nOttawa in Wanderersi so igrali serijo dveh tekem 12. in 13. marca v dvorani St. Nicholas Rink v New Yorku. Na prvi tekmi je bila bolj\xc5\xa1a Ottawa 6-4, na drugi pa je bil izid izena\xc4\x8den 8-8.\n_START_SECTION_\nVrezano v Stanleyjev pokal\n_START_PARAGRAPH_\nOttawa je na dno Stanleyjevega pokala dodala nov obro\xc4\x8d in vrezala svoje ime nanj."